Αντώνης Βασιλείου

Ο Αντώνης Βασιλείου είναι Ελληνοκύπριος πολιτικός και ιατρός. Διετέλεσε Υπουργός Εργασίας και Κοινωνικών Ασφαλίσεων της Κύπρου.

Βιογραφικά στοιχεία 
Ο Αντώνης Βασιλείου γεννήθηκε το 1940 στη Λευκωσία. Μετά την αποφοίτηση του από το Παγκύπριο Γυμνάσιο σπούδασε στην ιατρική σχολή του Πανεπιστημίου Αθηνών και απέκτησε ειδικότητα στη Μαιευτική–Γυναικολογία.

Το 1972 μετέβη στη Νέα Ζηλανδία για μετεκπαίδευση, με υποτροφία του Παγκόσμιου Οργανισμού Υγείας. Επέστρεψε στην Κύπρο και εργάστηκε σαν κυβερνητικός ιατρός έως το 1977. Την περίοδο 1997-2003 εργάστηκε σαν ιδιωτικός ιατρός.

Διετέλεσε πρόεδρος του Παγκύπριου Ιατρικού Συλλόγου για τέσσερις συνεχείς θητείες. Εξελέγη επίσης για τέσσερις συνεχείς θητείες Πρόεδρος της Παγκύπριας Μαιευτικής - Γυναικολογικής Εταιρείας. Επιπλέον, διετέλεσε μέλος της Αρχής Ραδιοτηλεόρασης Κύπρου και της Επιτροπής Αξιολόγησης του Υπουργείου Παιδείας και Πολιτισμού για τα Αριστεία Γραμμάτων, Τεχνών και Επιστημών.

Είναι νυμφευμένος με τη Χρύσα Σούμπαση και έχει ένα υιό και μια κόρη.

Πολιτική διαδρομή 
Ο Αντώνης Βασιλείου αποτελεί ιδρυτικό μέλος της ΕΔΕΚ. Διετέλεσε μέλος της Κεντρικής Επιτροπής και του Πολιτικού Γραφείου του κόμματος. Στις δημοτικές εκλογές του 1986 εξελέγη δημοτικός σύμβουλος Δήμου Λευκωσίας με την ΕΔΕΚ. Διετέλεσε επικεφαλής της δημοτικής ομάδας του κόμματος. Το ίδιο έγινε και στις δημοτικές εκλογές του 1991. Επιπλέον, ήταν πρόεδρος της επιτροπής υγείας του Δήμου Λευκωσίας.

Στις 9 Ιουνίου 2006 διορίστηκε Υπουργός Εργασίας και Κοινωνικών Ασφαλίσεων στην Κυβέρνηση Τάσσου Παπαδόπουλου. Παρέμεινε στη θέση αυτή μέχρι τις 29 Φεβρουαρίου 2008.

Παραπομπές

Πηγές 

|-

Υπουργοί Εργασίας και Κοινωνικών Ασφαλίσεων (Κύπρος, 1960-2014)
Κύπριοι ιατροί
Κυβέρνηση Τάσσου Παπαδόπουλου 2003